ભારતમાં ઓવરઑલ રિયલ એસ્ટેટ માર્કેટ ઠંડું હોય ત્યારે પણ વડોદરામાં સુપર-લક્ઝરી રેસિડેન્શિયલ પ્રૉપર્ટીઝની ડિમાન્ડ ઘટતી નથી. એ સ્થિતિમાં પણ સુપરરિચ ગણાતો અમીર વર્ગ ટૉક ઑફ ધી ટાઉન ગણાતાં રહેઠાણો માટે મોટી રકમ ખર્ચ કરવા તૈયાર હોય છે. સ્વિમિંગ પૂલ્સ, જિમ્નેશ્યમ, જકૂઝી, થીમ્ડ-લૅન્ડ સ્કૅપ્ડ ગાર્ડન્સ, વૉટર-બૉડીઝ અને મેડિટેશન સેન્ટર્સ ધરાવતા સુપર-લક્ઝરી રેસિડેન્શિયલ કૉમ્પ્લેક્સિસ બંધાઈ રહ્યા છે. નવી વિવિધ પ્રકારની સગવડ સાથે બંધાતાં મકાનોમાં NRI વધારે સંખ્યામાં આવવાને કારણે અને લોકોની લાઇફસ્ટાઇલ્સ બદલાવાને કારણે ૧.૧૫ કરોડ રૂપિયા સુધીની અને ક્યારેક એનાથી વધારે કિંમતનાં લક્ઝરી અને અલ્ટ્રા-લક્ઝરી રહેઠાણોની ડિમાન્ડ વડોદરામાં વધી રહી છે.